Gespikkelde borseltand - Wikipedia
Onvolwasse Ctenochaetus truncatus
Spesie: C. truncatus
Die gespikkelde borseltand (Ctenochaetus truncatus) is 'n vis wat wydverspreid voorkom in die Indiese Oseaan; ook aan die ooskus van Afrika suidwaarts tot by KwaZulu-Natal. In Engels staan die vis bekend as spotted bristletooth of Indian gold-ring bristle-tooth.
Die vis word tot 18 cm lank. Die kop en en lyf is geelbruin tot donkerbruin en bedek met klein, ligte kolletjies. Die rante van die dorsale- en analevinne is ligblou en daar is 'n geel ring om die oë. Die onvolwasse vissies is helder geel en daar is blou rante op die dorsale- en analevinne.
Die vis leef in rotsagtige gebiede en aflandige riwwe in water van 2 tot 40 m, maar gewoonlik in water wat vlakker as 15 m is. Hier verkies hulle die rante n ehellings van die riwwe. Hulle is alleenlopers maar kan ook in klein groepies voorkom. Die vis vreet alge en detritus. Die spesie is redelik volop.
Ontsluit van "https://af.wikipedia.org/w/index.php?title=Gespikkelde_borseltand&oldid=1806264"
Die bladsy is laas op 10 September 2018 om 09:21 bygewerk.